CELEX: 31968L0415
Language: el
Date: 1968-12-20 00:00:00
Title: Οδηγία 68/415/ΕΟΚ του Συμβουλίου της 20ής Δεκεμβρίου 1968 περί του δικαιώματος προσβάσεως στις διάφορες μορφές ενισχύσεως των γεωργών οι οποίοι είναι υπήκοοι κράτους μέλους και είναι εγκατεστημένοι σε άλλο κράτος μέλος

Avis juridique important

|

31968L0415

Οδηγία 68/415/ΕΟΚ του Συμβουλίου της 20ής Δεκεμβρίου 1968 περί του δικαιώματος προσβάσεως στις διάφορες μορφές ενισχύσεως των γεωργών οι οποίοι είναι υπήκοοι κράτους μέλους και είναι εγκατεστημένοι σε άλλο κράτος μέλος  

Επίσημη Εφημερίδα αριθ. L 308 της 23/12/1968 σ. 0017 - 0018 Φινλανδική ειδική έκδοση: Κεφάλαιο 6 τόμος 1 σ. 0088  Δανική ειδική έκδοση: Σειρά I Κεφάλαιο 1968(II) σ. 0578  Σουηδική ειδική έκδοση: Κεφάλαιο 6 τόμος 1 σ. 0088  Αγγλική ειδική έκδοση: Σειρά I Κεφάλαιο 1968(II) σ. 0589  Ελληνική ειδική έκδοση: Κεφάλαιο 06 τόμος 1 σ. 0114  Ισπανική ειδική έκδοση: Κεφάλαιο 06 τόμος 1 σ. 0110  Πορτογαλική ειδική έκδοση : Κεφάλαιο 06 τόμος 1 σ. 0110 

ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Δεκεμβρίου 1968 περί του δικαιώματος προσβάσεως στις διάφορες μορφές ενισχύσεως των γεωργών οι οποίοι είναι υπήκοοι Κράτους μέλους και είναι εγκατεστημένοι σε άλλο Κράτος μέλοςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 54 παράγραφος 2 και 3,  το γενικό πρόγραμμα για την κατάργηση των περιορισμών στην ελευθερία εγκαταστάσεως(1), και ιδίως τον Τίτλο IV/ΣΤ5,  την πρόταση της Επιτροπής,  τη γνώμη της Συνελεύσεως(2),  τη γνώμη της Οικονομικής και Κοινωνικής Επιτροπής(3),  Εκτιμώντας:  ότι το γενικό πρόγραμμα για την κατάργηση των περιορισμών στην ελευθερία εγκαταστάσεως περιλαμβάνει ειδικό χρονοδιάγραμμα για την πραγματοποίηση της ελευθερίας αυτής στον τομέα της γεωργίας στο οποίο λαμβάνεται υπ' όψη ο ιδιαίτερος χαρακτήρας της  γεωργικής δραστηριότητος- ότι η πέμπτη σειρά μέτρων τα οποία αναφέρονται στο χρονοδιάγραμμα αυτό προβλέπει ότι η πρόσβαση στις διάφορες μορφές ενισχύσεων των γεωργών οι οποίοι είναι υπήκοοι των άλλων Κρατών μελών εξασφαλίζεται από κάθε Κράτος μέλος στην  αρχή του τρίτου έτους του τρίτου σταδίου υπό τις ίδιες προϋποθέσεις όπως και για τους ημεδαπούς- ότι το γενικό πρόγραμμα αναφέρεται σε όλα τα είδη ενισχύσεως υπό οποιαδήποτε μορφή και αν χορηγούνται εφ' όσον προορίζονται για τον γεωργό που είναι εγκατεστημένος στην χώρα υποδοχής, για τα περιουσιακά αγαθά που εκμεταλλεύεται, για τα μέσα που  χρησιμοποιεί ή για τα αγαθά που παράγει- ότι, εν τούτοις, συντρέχει λόγος να εξαιρεθούν από το πεδίο εφαρμογής της παρούσης οδηγίας οι παροχές των συστημάτων κοινωνικής ασφαλίσεως και προνοίας, οι οποίες θα αποτελέσουν αντικείμενο μέτρων τα οποία θα  ληφθούν στο τέλος της μεταβατικής περιόδου, σύμφωνα με το χρονοδιάγραμμα που προβλέπεται από το γενικό πρόγραμμα- ότι οι δικαιούχοι της οδηγίας του Συμβουλίου της 2ας Απριλίου 1963, περί καθορισμού του τρόπου πραγματοποιήσεως της ελευθερίας εγκαταστάσεως στον τομέα της γεωργίας στην επικράτεια Κράτους μέλους των υπηκόων άλλων χωρών της Κοινότητος, οι οποίοι έχουν  εργασθεί ως μισθωτοί αγρεργάτες σε αυτό το Κράτος μέλος επί δύο συνεχή έτη(4)- και της οδηγίας του Συμβουλίου της 2ας Απριλίου 1963, περί καθορισμού του τρόπου πραγματοποιήσεως της ελευθερίας εγκαταστάσεως σε γεωργικές εκμεταλλεύσεις εγκαταλελειμμένες ή ακαλλιέργητες επί δύο τουλάχιστον έτη(5), απολαύουν ήδη εξομοιώσεως προς τους  ημεδαπούς, όσον αφορά την πρόσβαση στις διάφορες μορφές ενισχύσεων- ότι η ευχέρεια των δικαιούχων να λαμβάνουν δάνεια, έναντι επιστροφής, ενδεχομένως με επιδοτήσεις επιτοκίου, έχει ήδη αναγνωρισθεί από την οδηγία του Συμβουλίου της 5ης Απριλίου 1968 περί του δικαιώματος προσβάσεως στις διάφορες μορφές πιστώσεων των  γεωργών οι οποίοι είναι υπήκοοι ενός Κράτους μέλους, εγκατεστημένοι σε άλλο Κράτος μέλος(6),  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Τα Κράτη μέλη καταργούν, σύμφωνα με τις κατωτέρω διατάξεις, υπέρ των υπηκόων και των εταιριών των άλλων Κρατών μελών, οι οποίοι ασκούν στην επικράτειά τους μη μισθωτή γεωργική δραστηριότητα ή που εγκαθίστανται για τον σκοπό αυτό, οι οποίοι  καλούνται στο εξής δικαιούχοι, τους περιορισμούς σχετικά με την πρόσβαση στις διάφορες μορφές ενισχύσεων.   Άρθρο 2  1. Κατά την έννοια της παρούσης οδηγίας ως πρόσβαση στις διάφορες μορφές ενισχύσεων νοείται η ευχέρεια των δικαιούχων να λαμβάνουν ενισχύσεις σε χρήματα ή σε είδος και υπό οποιαδήποτε μορφή, υπό τις αυτές προϋποθέσεις όπως και οι υπήκοοι του  Κράτους όπου είναι εγκατεστημένοι, και ιδίως επιδοτήσεις, εγγυήσεις δανείων, επιδοτήσεις επιτοκίου και φορολογικές απαλλαγές, με εξαίρεση τις παροχές των συστημάτων κοινωνικής ασφαλίσεως και προνοίας.  2. Ως γεωργικές δραστηριότητες κατά την έννοια της παρούσης οδηγίας, νοούνται:  - οι δραστηριότητες που περιλαμβάνονται στο παράρτημα V του γενικού προγράμματος για την κατάργηση των περιορισμών στην ελευθερία εγκαταστάσεως (ex κλάση 01, γεωργία, της Διεθνούς Ταξινομήσεως Τύπου, κατά βιομηχανία όλων των κλάδων των οικονομικών  δραστηριοτήτων(7) και ιδίως:  α) η γενική γεωργία περιλαμβανομένης της αμπελοκαλλιέργειας, της οπωροκαλλιέργειας, της παραγωγής σπόρων προς σπορά, της καλλιέργειας λαχανικών, ανθέων και διακοσμητικών ανθέων ακόμη και σε θερμοκήπια- β) η εκτροφή ζώων, πουλερικών, κονίκλων, γουνοφόρων η άλλων ζώων, η μελισσοκομία, η παραγωγή κρέατος, γάλακτος, ερίου, δερμάτων και γουνών, αυγών, μελιού- - η υλοτομία, η δασοκομία, η δεντροφύτευση και αναδάσωση, που ασκούνται ως παρεπόμενες δραστηριότητες εφ' όσον οι εργασίες αυτές είναι σύμφωνες με την εσωτερική νομοθεσία Κράτους μέλους και ιδίως με τα σχέδια χρησιμοποιήσεως της γης.   Άρθρο 3  Τα Κράτη μέλη καταργούν τους περιορισμούς οι οποίοι :  - δυνάμει νομοθετικών, κανονιστικών ή διοικητικών διατάξεων εμποδίζουν την πρόσβαση των δικαιούχων στις διάφορες μορφές ενισχύσεων ή εξαρτούν την πρόσβαση αυτή από ειδικούς όρους,  - απορρέουν από διοικητική πρακτική που έχει ως αποτέλεσμα την διακριτική σε σχέση με τους ημεδαπούς μεταχείριση των δικαιούχων όσον αφορά την πρόσβαση στις διάφορες μορφές ενισχύσεων.  Τα Κράτη μέλη μεριμνούν εξ άλλου, για την αποφυγή διακριτικής μεταχειρίσεως σε βάρος των δικαιούχων, ανεξαρτήτως της φύσεως του φορέως που χορηγεί τις ενισχύσεις που αναφέρονται στην παρούσα οδηγία.   Άρθρο 4  Τα Κράτη μέλη δεν χορηγούν στους υπηκόους τους, εν όψει ή επ' ευκαιρία της εγκαταστάσεώς τους σε άλλο Κράτος μέλος οποιαδήποτε άμεση ή έμμεση ενίσχυση ιδίως υπό την μορφή δανείων, η οποία έχει ως αποτέλεσμα την αλλοίωση των όρων εγκαταστάσεως  στην χώρα υποδοχής.   Άρθρο 5  Τα Κράτη μέλη λαμβάνουν τα αναγκαία μέτρα για να συμμορφωθούν προς την παρούσα οδηγία εντός έξη μηνών από της κοινοποιήσεώς της και ενημερώνουν αμέσως περί αυτού την Επιτροπή.   Άρθρο 6  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 20 Δεκεμβρίου 1968.  Για το Συμβούλιο Ο Πρόεδρος V. LATTANZIO  (1) ΕΕ αριθ. 2 της 15.1.1962, σ. 36/62.  (2) ΕΕ αριθ. Α 55 της 5.6.1968, σ. 16.  (3) ΕΕ αριθ. 158 της 18.7.1967, σ. 7.  (4) ΕΕ αριθ. 62 της 20.4.1963, σ. 1323/63.  (5) ΕΕ αριθ. 62 της 20.4.1963, σ. 1326/63.  (6) ΕΕ αριθ. L93 της 17.4.1968, σ. 13.  (7) Στατιστικό γραφείο των Ηνωμένων Εθνών, Στατιστικές Μελέτες, Σειρά Μ, Αριθ. 4, Θεώρ. 1 (Νέα Υόρκη, 1958).